Foto’s: KZN-ongeluk eis 8Die vragmotor wat in die ongeluk betrokke was op 16 Julie 2015 (KwaZulu-Natal) Foto: @netcare911_sa, Twitter Minstens agt persone is Donderdag dood en nege beseer in ŉ ongeluk tussen ŉ minibustaxi en ŉ vragmotor in KwaZulu-Natal. Volgens Zinhle Mngomezulu, woordvoerder van die KwaZulu-Natalse Padverkeersinspektoraat, het die ongeluk op die R612 tussen Bulwer en Donnybrook plaasgevind. “Dit is nog te vroeg om presies te kan sê wat gebeur het,” het sy gesê. Robert McKenzie, woordvoerder vir die provinsiale nooddienste, is twee van die beseerde pasiënte in ŉ kritieke toestand, en sewe is in ŉ ernstige toestand. “Die voorste gedeelte van die minibustaxi se dak het oopgeskeur,” het hy verduidelik. Verskeie paramedici van verskeie ambulansdienste het reageer. Volgens Chris Botha, woordvoerder van Netcare 911, is ŉ baba een van die sterfgevalle. Die polisie stel ondersoek in. Bulwer is ongeveer 60 km wes van Pietermaritzburg.